gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl en gl gl gl gl gl gl gl es gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta continúa coas actividades de fomento das vocacións científico-tecnolóxicas orientadas ao sector aeroespacial - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta continúa coas actividades de fomento das vocacións científico-tecnolóxicas orientadas ao sector aeroespacial
A Xunta continúa coas actividades de fomento das vocacións científico-tecnolóxicas orientadas ao sector aeroespacial
Mar 10, 2022 | Sala de prensa | 0 comments
Mais de 100 alumnos e alumnas de 3º e 4º de ESO do CPR A Inmaculada de Lugo participan este mes de marzo nas visitas ao Centro de Investigación Aeroportada (CIAR) e ao Parque Tecnolóxico e Industrial de Rozas
Ademais de poñer en marcha a Aula Newton permanente en Tecnópole (San Cibrao das Viñas, Ourense) e das visitas de estudantes, organizarase un concurso dirixido a nenos e nenas de infantil e primaria para dar a coñecer os vehículos non tripulados
Castro de Rei (Lugo), 10 de marzo de 2022. Máis dun cento de alumnos e alumnas de 3º e 4º de ESO do CPR A Inmaculada de Lugo (Maristas) coñecerán de preto este mes de marzo o traballo que se realiza no eido dos vehículos non tripulados no Centro de Investigación Aeroportada de Rozas (CIAR) así como nas instalacións das empresas Indra e Babcock no Parque Tecnolóxico e Industrial de Rozas.
Estas actividades enmárcanse no programa de fomento das vocacións científico-tecnolóxicas do Polo Aeroespacial de Galicia Voando alto, sumando vocacións, co que a Xunta de Galicia segue a impulsar novas actuacións para promover as profesións tecnolóxicas entre a xente moza, especialmente entre as nenas.
Con estas actuacións, nas que se implicarán tamén os futuros novos socios estratéxicos da Xunta no Polo de Rozas, perséguese atraer á xente moza cara a áreas tecnolóxicas relevantes para o desenvolvemento económico e social, como é o caso do sector aeroespacial, incrementando a demanda de profesións STEM e contribuíndo a reducir a fenda de xénero neste tipo de estudos.
O primeiro grupo de escolares do CPR A Inmaculada coñeceu esta semana un dos drons que se desenvolveron no Polo Aeroespacial e as súas utilidades e intercambiou impresións cos profesionais que traballan nesta iniciativa estratéxica da Xunta de Galicia. Unha visita na que participaron a directora da Axencia Galega de Innovación, Patricia Argerey, e o delegado da Xunta de Galicia en Lugo, Javier Arias.
Entre as actividades que se promoverán destacan as visitas ao Centro de Investigación Aeroportada de Rozas e ao Parque Tecnolóxico e Industrial, a formación en ciencia, tecnoloxía, enxeñaría e matemáticas mediante dinámicas prácticas na Aula Newton permanente situada en Tecnópole e un concurso destinado a alumnos de infantil e primaria para dar a coñecer os vehículos non tripulados e as súas aplicacións, que se desenvolverá ao longo deste curso académico.
Formación no sector aeroespacial
Ademais de acompañar ao alumnado do CPR A Inmaculada na súa visita ao aeródromo de Rozas, a directora da Axencia Galega de Innovación, Patricia Argerey, visitou esta semana a Escola Politécnica Superior de Enxeñería de Lugo, onde explicou aos alumnos do Máster en sistemas aéreos non tripulados os proxectos neste ámbito que se promoven desde a Xunta, así como as oportunidades de emprego no sector aeroespacial.
Na sesión docente a directora detallou os diferentes programas e actuacións do Polo Aeroespacial de Galicia ata 2025, así como as características das próximas edicións da aceleradora Business Factory Aero.
No novo período de actuacións do Polo Aeroespacial de Galicia, a Xunta dará un novo impulso á formación neste sector, incrementando a oferta formativa especializada neste eido. Actualmente en Galicia é posible cursar o Grao en Enxeñaría Aeroespacial e do Espazo no Campus de Ourense da Universidade de Vigo; o Máster en sistemas aéreos non tripulados promovido polas universidades de Vigo e Santiago de Compostela; e o Ciclo Superior en Mantemento Aeromecánico do CIFP As Mercedes de Lugo.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok